Долбоор

**Кыргыз Республикасынын Өкмөтүнүн 2017-жылдын 8-ноябрындагы №730 “Лифттердин түзүлүштөрү жана коопсуз эксплуатациялоо эрежелерин бекитүү жөнүндө” токтомуна өзгөртүүлөрдү киргизүү тууралуу**

**КЫРГЫЗ РЕСПУБЛИКАСЫНЫН МИНИСТРЛЕР КАБИНЕТИНИН ТОКТОМУ**

Лифттердин түзүлүшүнүн жана коопсуз пайдаланылышынын эрежелеринин талаптарын Бажы биримдигинин “Лифттердин коопсуздугу” (ББ ТР 011/2011) Техникалык регламентинин талаптарына ылайык келтирүү максатында, “Кыргыз Республикасынын Өкмөтү жөнүндө” Кыргыз Республикасынын конституциялык мыйзамынын 10 жана 17-беренелерине ылайык Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2017-жылдын
8-ноябрындагы №730 “Лифттердин түзүлүштөрү жана коопсуз эксплуатациялоо эрежелерин бекитүү жөнүндө” токтомуна төмөнкүдөй өзгөртүүлөр киргизилсин:

1) жогоруда аталган токтом менен бекитилген лифттердин түзүлүшүнө жана коопсуз пайдалануу эрежелерине:

- 24-пункттагы “Өнөр жай коопсуздугу жаатында контролдоо жана көзөмөлдөө функциялары берилген ыйгарым укуктуу контролдоочу орган менен (мындан ары - ыйгарым укуктуу контролдоочу орган)” деген сөздөр “даярдоочу-ишкана (жеткирип берүүчү) менен” деген сөздөр менен алмаштырылсын;

- 72-пункт төмөнкүдөй мазмундагы биринчи сүйлөм менен толукталсын: “турак жай имараттарында машина жайы жок лифттерди орнотууга 17 метрден ашпаган бийиктикке жана кабаттуулугу 6 кабаттан ашпаган бийиктикке чыгууга жол берилет.”;

 - 326-пункттагы “экспертизанын корутундусу” деген сөздөр “адистештирилген уюмдун оң корутундусу” деген сөздөр менен алмаштырылсын;

- 329-пункттун биринчи абзацындагы “ыйгарым укуктуу контролдоочу орган” деген сөздөр “адистештирилген уюмдар” деген сөздөргө алмаштырылсын;

329-пункттун экинчи абзацында

- 334-пункт төмөнкүдөй редакцияда баяндалсын:

“Лифттерди каттоо алар пайдаланууга кабыл алынгандан кийин каттоо номерин ыйгаруу жана каттоо датасын көрсөтүү жолу менен жүргүзүлөт.”

- 336-пункттун биринчи сүйлөмүндөгү “ушул Эрежелердин” деген сөздөрдөн кийин “жооптуу адамдарды жана лифтерлерди дайындайт” деген сөздөр менен толукталсын.

- 344-пунктундагы биринчи сүйлөмдөгү “өнөр жай коопсуздугу чөйрөсүндөгү ченемдик укуктук актыларга ылайык.” деген сөздөр алынып салынсын;

- 344-пункт төмөнкүдөй мазмундагы үчүнчү сүйлөм менен толукталсын:

“Лифтти каттоо, кайра каттоо, каттоодон чыгаруу ыйгарым укуктуу контролдоочу орган тарабынан жүргүзүлөт.”;

- 366-пункттагы “Өнөр жай коопсуздугунун экспертизасынын корутундусуна” деген сөздөр “сыноо протоколдоруна” алмаштырылсын.”;

- 366-пункт төмөнкүдөй мазмундагы экинчи сүйлөм менен толукталсын:

“Лифттин паспортуна лифтти коопсуз эксплуатациялоо мөөнөтүн узартуу мүмкүнчүлүгү жөнүндө жазуу жазылат.”;

- 370-пункттун үчүнчү абзацындагы “өнөр жай коопсуздугу жаатындагы ченемдик техникалык документтердин” деген сөздөр “ушул Эрежелердин” деген сөздөр менен алмаштырылсын;

- 370-пункттун алтынчы абзацындагы “өнөр жай коопсуздугу жаатындагы” деген сөздөр “ушул Эрежелерге ылайык” деген сөздөр менен алмаштырылсын;

- 370-пункттун сегизинчи абзацындагы “өнөр жай коопсуздугу” деген сөздөр “ушул Эрежелердин” деген сөздөр менен алмаштырылсын;

- 376-пункттун биринчи сүйлөмү төмөнкүдөй редакцияда баяндалсын:

“Эксплуатациялоочу жана адистештирилген уюмдардын техникалык жетекчилери, адистери жана аттестациялык комиссияларынын мүчөлөрү лифттерди коопсуз пайдалануу боюнча даярдыктан жана аттестациядан ченемдик укуктук актыларда жана ушул Эрежелерде белгиленген тартипте өтүшөт.”

Көрсөтүлгөн адамдардын электр коопсуздугу боюнча тиешелүү тобу болушу керек.

- 377-пункттагы “Өнөр жай коопсуздугу чөйрөсүндөгү” деген сөздөр деген сөздөр “ченемдик укуктук актыларда жана ушул Эрежелерде” деген сөздөргө алмаштырылсын.»;

- 384-пункттагы “өнөр жайлык” деген биринчи сүйлөмдөгү сөз алынып салынсын;

- 387-пункттун экинчи абзацы төмөнкүдөй редакцияда баяндалсын:

“Лифттердин ишин диспетчердик контролдоо үчүн белгиленген тартипте колдонууга уруксат берилген көп функционалдуу диспетчердик комплекстер, ошондой эле адистештирилген диспетчердик пульттар колдонулушу мүмкүн, мында адамдарды бошотуу (эвакуациялоо) үчүн жооп берүүчү менен туруктуу эки тараптуу сүйлөшүү байланышын камсыз кылуучу аралыктан шашылыш байланыш түзүлүшүнүн болушу милдеттүү болуп саналат.”

- 395-пункттагы биринчи сүйлөмдөгү “өнөр жай коопсуздугу чөйрөсүндө.” деген сөздөр алынып салынсын;

- 396-пункттагы биринчи сүйлөмдөгү “өнөр жай коопсуздугу чөйрөсүндө.” деген сөздөр алынып салынсын;

- 399-пункттун экинчи сүйлөмүндөгү “эксперттик” деген сөз “адистештирилген” деген сөз менен алмаштырылсын;

**-** Эрежелердин 1-тиркемесиндеги “эксперттик уюм” деген терминдин аныктамасы “адистештирилген уюм” деген терминдин аныктамасына алмаштырылсын.

2. Бул токтом расмий жарыяланган күндөн тартып он күн өткөндөн кийин күчүнө кирет.

**Министрлер Кабинетин**

**Төрагасы-Президенттин**

**Администрациясынын**

**Жетекчиси А.У. Жапаров**